এখানকার স্বাস্থ্য কমপ্লেক্সেটি সমস্যাজর্জরিত থাকায় গোয়াইনঘাট উপজেলাবাসীর সিংহভাগ মানুষকে বাধ্য হয়ে গোয়াইনঘাট থেকে পার্শ্ববর্তী জৈন্তাপুর কিংবা ৬৩ কিলোমিটার দূরবর্তী সিলেট ওসমানী মেডিকেল কলেজ হাসপাতালে গিয়ে চিকিৎসেবা নিতে হচ্ছে। দীর্ঘদিন থেকে পদ শূন্যতায় বিঘ্নিত উপজেলা কমপ্লেক্সের জটিলতার কারণে উক্ত জনপদের বাসিন্দাদের চিকিৎসেবা পেতে পোহাতে হচ্ছে অসহনীয় দুর্ভোগ। গুরুতর, ডেলিভারি, কিংবা দুর্ঘটনা জনিত আহত মুমূর্ষ রোগীর চিকিৎসার ক্ষেত্রে রোগীসহ জনসাধারণকে ভোগ করতে হয় অবর্ণনীয় সীমাহীন দুর্ভোগ। এমনিতেই চিকিৎসাসেবা প্রদানে দীর্ঘদিন থেকেই এ উপজেলাবাসীকে ভোগ করতে হচ্ছে দুর্ভোগ বিড়ম্বনা। ডাক্তার, নার্সসহ সৃষ্ট পদ শূন্যতা বিদ্যমান সমস্যাটির কারণে বাড়তি দুর্ভোগ বিড়ম্বনা ভর করেছে উপজেলাবাসীর স্বাস্থ্যসেবার ললাটে।